Source: https://www.riigiteataja.ee/akt_seosed_kohtulahenditega.html?id=117072018002&kuvakohtulahendid=true
Timestamp: 2020-07-10 20:16:07+00:00

Document:
Raskuste käsitsi teisaldamise töötervishoiu ja tööohutuse nõuded – Riigi Teataja
Raskuste käsitsi teisaldamise töötervishoiu ja tööohutuse nõuded
3-2-1-145-09 Riigikohus 13.01.2010
TsMS § 654 lg 5
VÕS
TTOS § 13 lg 1
VÕS § 139 lg 3
Ettevõtete, asutuste ja organisatsioonide töötajatele tööülesannete täitmisel saadud vigastuse või muu tervisekahjustusega tekitatud kahju hüvitamise ajutise korra kohta
kahju hüvitamine tervisekahjustuse, kehavigastuse või isiku surma korral
Enne 1. juulit 2002 toime pandud tegudest tingitud kutsehaigusega tekitatud varalise kahju hüvitamise deliktiõigusliku hagi lahendamisel peab hageja tõendama, milles seisneb kostja õigusvastane tegu et esineb põhjuslik seos kahju ja kostja õigusvastase teo vahel. Kui hageja neid asjaolusid ei tõenda, ei ole kostjal kohustust TsK § 448 lg 2 järgi tõendada, et ta ei olnud kahju tekitamises süüdi. Vt Riigikohtu tsiviilkolleegiumi lahend nr 3-2-1-117-08.
Põhjuslik seos töökeskkonna riskianalüüsi tegemata jätmise ja töötaja tervise kahjustamise vahel võib ilmneda nt selles, et töötaja ei teadnud riskianalüüsi tegemata jätmise tõttu ohuteguritest ega osanud oma tervist hoida tervist kahjustavates tingimustes töötamise ajal.
Kahjuhüvitise suuruse hindamisel võib eri tööandjate juures töötatud aastatel olla kogumis teiste tõenditega oluline roll, kuid kohus ei saa kahjutasu suuruse tuvastamisel lähtuda ainult eri tööandjate juures töötatud aastate arvust. Eelkõige on oluline see, mil määral mõjutas erinevate tööandjate juures töötamine kutsehaiguse tekkimist või selle süvenemist. Kui kohus tuvastab, et kutsehaigus kujunes välja ajal, mil hageja ei töötanud kostja juures, tuleb kahjuhüvitise väljamõistmisel arvestada seda, kas ja mil määral süvenes kutsehaigus kostja juures töötamise tõttu.
kahjustatud isiku osa kahju tekkimisel
Kahjuhüvitise suuruse määramisel tuleb arvestada põhimõttega, mille kohaselt võib tervisekahjustuse eest makstava hüvitise suurust vähendada sõltuvalt kannatanu süü astmest, kui tema enda raske ettevaatamatus soodustas kahju tekkimist või suurenemist. Tuleb analüüsida, kas töötaja pole enda kutsehaigust ja terviseprobleeme tööandaja eest varjanud ning jätkanud töö tegemist, millega teadlikult suurendas talle tekkinud terviseprobleeme.
otsuse sisu ja vormistamine
Vt Riigikohtu tsiviilkolleegiumi lahend nr 3-2-1-6-08.
üldküsimused
varalise kahju hüvitamise nõuded
põhjuslik seos

References: Riigikohus 
 § 654
 § 13
 § 139
 § 448
 kohus 
 kohus